אמילי אוסמנט

אמילי ג'ורדן אוסמנט (באנגלית: Emily Jordan Osment; נולדה ב-10 במרץ 1992) היא שחקנית וזמרת-יוצרת אמריקאית. היא ידועה בשל תפקידיה כגרטי גיגלס בטרילוגיית "ספיי קידס" וכלילי טרסקוט בסדרה "האנה מונטנה" של ערוץ דיסני. אוסמנט נולדה בלוס אנג'לס, קליפורניה, לשחקן מייקל יוג'ין אוסמנט ולתרסה אוסמנט (לבית סיפרט), מורה לאנגלית. היא חונכה כקתולית. אחיה הגדול הוא השחקן מועמד פרס האוסקר היילי ג'ואל אוסמנט. את הקריירה שלה בתעשיית הבידור החלה אוסמנט ב-1997, כאשר לוהקה לפרסומת של חברת משלוחי הפרחים "FTD". ב-1998 לוהקה לפרסומת של FTD (חברת משלוחים אמריקאית). לאחר מכן השתתפה במספר פרסומות. הפריצה הקולנועית שלה הייתה בסרט "The Secret Life of Girls" (החיים הסודיים של בנות), שיצא לאקרנים ב-1999. באותה שנה זכתה גם בפרס האומנית הצעירה, בשל השתתפותה בסרט הטלוויזיוני "Sarah, Plain and Tall: Winter's End". לאחר מכן שיחקה בסרטים "ספיי קידס 2" ו"ספיי קידס 3". בשנת 2006 קיבלה אוסמנט, כשהייתה בת 13, את תפקיד לילי טרסקוט בסדרה המצליחה של דיסני "האנה מונטנה". בנוסף, היא דיבבה בסרט "Holidaze: The Christmas That Almost Didn't Happen". היא שיחקה בסדרת המשחקים של ערוץ דיסני בקבוצה הירוקה בשנת 2006 ובקבוצה הצהובה בשנת 2007; בשנתיים אלו הקבוצה שלה זכתה במקום השני. בשנת 2007 שיחקה אוסמנט בסרט "שעה מכושפת: אל תחשבו על זה" וגילמה את קאסי, הדמות הראשית. בנוסף הקליטה את פסקול הסרט, והשתתפה בוידאו קליפ שלו. באותה שנה הקליטה גם את השיר "You've Got a Friend" מתוך אלבומו של בילי ריי סיירוס. ב-2008 כיכבה בסרט "אם הכדורגל". בשנת 2009 כיכבה אוסמנט בתפקיד ראשי בסרט מבית דיסני "אבא בצרה", וכן בעיבוד הקולנועי של הסדרה בכיכובה, "האנה מונטנה: הסרט". ב-2009 הוציאה אוסמנט את השיר "All The Way Up". מאוחר יותר הוציאה סינגל שני, "You Are The Only One". אלבומה הראשון, "All the Right Wrongs", יצא באוקטובר 2009. ב-2010 יצא אלבומה השני, "Fight or Flight", הכולל את סינגל הבכורה "Let's Be Friends", והסינגל השני "Love Sick". במקביל לקריירה המוזיקלית, המשיכה להופיע כשחקנית. מ-2010 דיבבה תפקיד משנה בסדרת האנימציה "קיק". ב-2011 דיבבה בסרט "הצ'יוואווה מבוורלי הילס 2". ב-2011 היא גם כיכבה בסרט "בריונות ברשת" ("Cyberbully"). בשנים 2015–2016 שיחקה בעונה השלישית והרביעית בתפקיד חוזר בסיטקום "ממי" ברשת CBS, בתור ג'ודי. במשך השנים, אוסמנט שיחקה בתפקיד אורח בסיטקומים רבים: "מפגשים מהסוג האישי", "חברים", "שני גברים וחצי", "ג'ונאס", "החיים היפים על הסיפון", "לחיות עם בנים", "שלדון הצעיר". בשנים 2012–2020 היא דיבבה ב-24 פרקים של סדרת האנימציה הקומית "איש משפחה" דמויות שונות. בשנים 2014–2018 היא מככבת בתור גבי דיימונד בסיטקום "רעבה לאהבה" ברשת ABC Family (כיום Freeform). Fight Or Flight ‏(2010) All the Right Wrongs ‏(2009) When I Loved You‏ (2019) מדיה וקבצים בנושא אמילי אוסמנט בוויקישיתוף אמילי אוסמנט, ברשת החברתית פייסבוק אמילי אוסמנט, ברשת החברתית אקס (טוויטר) אמילי אוסמנט, ברשת החברתית אינסטגרם אמילי אוסמנט, סרטונים בערוץ היוטיוב אמילי אוסמנט, במסד הנתונים הקולנועיים IMDb (באנגלית) אמילי אוסמנט, באתר AllMovie (באנגלית) אמילי אוסמנט, באתר Rotten Tomatoes (באנגלית) אמילי אוסמנט, באתר Metacritic (באנגלית) אמילי אוסמנט, במסד הנתונים הקולנועיים KinoPoisk (ברוסית) אמילי אוסמנט, באתר ספוטיפיי אמילי אוסמנט, באתר Last.fm (באנגלית) אמילי אוסמנט, באתר AllMusic (באנגלית) אמילי אוסמנט, באתר MusicBrainz (באנגלית) אמילי אוסמנט, באתר דיזר אמילי אוסמנט, באתר Yandex.Music (ברוסית) אמילי אוסמנט, באתר Discogs (באנגלית) אמילי אוסמנט, באתר Songkick (באנגלית) אמילי אוסמנט, באתר Genius אמילי אוסמנט, באתר בילבורד (באנגלית) האתר הרשמי של אוסמנט אתר מעריצים של אוסמנט (אורכב 25.11.2020 בארכיון Wayback Machine)